system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Dumuslău, Sălaj?
assistant
Dumuslău (în maghiară: Szilágydomoszló) este un sat în comuna Carastelec din județul Sălaj, Transilvania, România.

Așezare 

Localitatea Dumuslău este situată în partea de nord-vest a județului Sălaj, aproape de limita cu județele Satu Mare și Bihor.

Istoric 

Prima atestare documentară a localității provine din anul 1418, când satul apare sub numele de poss Domozlo. Alte denumiri de-a lungul timpului: 1459 predium Domozlo, 1553 Domozlov, 1733 Domoszlou, 1760 - 1762 Domosló, 1850 Dumuslău, 1854 Domosyló, 1930 Dumuslău.

In 1792, comunitatea greco-catolica a construit Biserica de lemn din Dumuslău, Hramul Sf. Arhangheli.

In 1908, satul Dumuslău avea 56 gospodarii si 305 greco-catolici. Școala conferionala greco-catolica avea 25 elevi, iar invatatorul avea un salariu de 400 coroane. 40 locuitori (30 barbati si 10 femei) erau cunoscatori de carte in 1908; 20 locuitori cunosteau si maghiara.

Potrivit Sematismului din 1934, Filia Dumuslău (a Parohiei Doh) avea 415 greco-catolici. Cantor era Ioan Pop, curator Vasile Matei. Asoc. Relig. Reuniunea Sf. Maria, cu 43 membri.

In 1935, comunitatea greco-catolica a construit o noua biserica. Pe 28-29 septembrie 1935, Biserica greco-catolica a fost târnosită de Valeriu Traian Frențiu, in prezenta prefectului Mihail Gurzeu si a lui Emil Lobonțiu  Pictorul acestei biserici a fost Nicolaie Hantăr.

In 1945-1946, aadministratorul parohiei greco-catolice Doh si filia Dumuslau a fost Ioan Pavel

Demografie 

Conform recensământului populației României din anul 2002, localitatea avea la acea dată 98 locuitori, 41 de sex masculin și 57 de sex feminin.

Vezi și 
 Biserica de lemn din Dumuslău

Note

Bibliografie 
 Chendre-Roman, Gheorghe – Dicționar etimologic al localităților din județul Sălaj, Editura Silvana, Editura Caiete Silvane, 2006, ISBN (10) 973-7817-41-9; ISBN (13) 978-973-7817-41-9

Legături exrerne 
 Vestitorul, Curatorul bisericesc roman-unit din Filia Dumuslău

Dumuslău, Carastelec